Care e bugetul minim cu care pot porni promovarea pe Facebook și Instagram?
Fie că ești la început sau desfășori campanii de Facebook Ads de ceva timp, e important să știi care ar fi bugetul optim pe care trebuie să îl investești în promovare pentru a avea o afacere profitabilă. Trebuie să te gândești de câți clienți ai nevoie/ lună și care e minimul de clienți cu care te poți susține.
 Trebuie să ai în vedere care e valoarea pe termen lung pe care ți-o aduce un client, costul acceptabil pentru un client nou, rata de conversie și numărul de vizite de care ai nevoie pentru a atinge un anumit număr de clienți lunar.
Simplificat, dacă un cost acceptabil/ client este de 10 ron și ai nevoie de minim 500 clienți/ lună, bugetul de pornire poate fi în jurul sumei de 5000 ron/ lună. După pornirea campaniilor poți face o reevaluare a costului mediu/ client și în funcție de asta vei decide dacă e profitabil sau nu, dacă trebuie să faci schimbări ale campaniilor sau dacă trebuie să mărești bugetul pentru a-ți atinge targetul sau pentru a scala.
ro
Care sunt dimensiunile de bannere pentru promovarea plătită pe Social Media?
Facebook
Newsfeed: 1080x1080px
Carousel images: 1080x1080px
Instant article: 1200x1200px
Right column: 1200x628px (landscape)
Story: 1080x1920px
Instagram
Feed: 1080x1080px
Story: 1080x1920px
Dimensiunea maximă de text recomandată este 20% din întreaga suprafață a imaginii pentru ca ad-ul să se livreze fără probleme. 
LinkedIn
·         Single image: 1200x627px
·         Carousel: 1080x1080px
Pinterest
·         Standard Pin: 1000x1500px (maxim 32mb)
·         Single Image & Carousel: 1080x1080px
ro
Ce beneficii îmi aduce promovarea pe Social Media?
Prezența pe Social Media e obligatorie pentru orice business. Iată cele mai importante avantaje:
1. Crește vânzările. Numărul de utilizatori ai rețelelor de Social Media este în permanență în creștere, iar ecommerce-ul se bazează foarte mult pe promovarea online pentru generarea vânzărilor.
2. Crește brand awareness-ul. Șansele ca publicul tău țintă să fie prezent pe rețelele sociale sunt foarte mari, așa că îți poți crește autoritatea brandului și te poți face cunoscut mult mai ușor în online.
3. Ajută brandul să rămână în memoria consumatorilor. Social Media îți oferă oportunitatea de a te conecta cu urmăritorii tăi de fiecare dată când aceștia se loghează în conturile de Facebook, Instagram, Pinterest, etc. Acest lucru te ajută să rămâi în mintea lor, iar atunci când vor avea nevoie de un produs/serviciu pe care îl oferi și tu, să te aleagă pe tine.
4.  Social Media este o variantă foarte bună pentru a crește traficul din site, dar și pe cel din magazinele fizice. Creează conținut de calitate și oferă informații relevante astfel încât să atragi câți mai mulți useri acolo unde îți dorești.
ro
Ce buget zilnic ar trebui să aloc pentru o campanie pe Facebook și Instagram?
Pentru o promovare eficientă pe Facebook și Instagram, e important să existe o strategie și să se țină cont de  istoricul brandului. Trebuie să fie stabilite obiective realiste, să se știe publicul țintă (dacă e o audiență mai broad sau nișată) și în funcție de acestea, se stabilesc campaniile care să ruleze (de awareness, consideration, conversion) și bugetul alocat.
Dacă se activează campaniile de conversii sau de vânzări din catalogul de produse, trebuie să se ia în calcul faptul că sistemul are nevoie ca un ad set să înregistreze minim 50 conversii/săptămână pentru a optimiza corect livrarea către userii care să aducă cel mai mare return al investiției.  O campanie poate avea mai multe ad set-uri.
Având în vedere această logică, dacă în medie costul/ conversie este de 10 ron și e nevoie de minim 50 evenimente/ săptămână, înseamnă că un singur ad set ar trebui să aibă apx. 500 lei/ săptămână. Adică apx. 71 lei/ zi.
Noi recomandăm să fie testate mai multe ad set-uri în paralel (minim 3) pentru a vedea care sunt variantele câștigătoare. Ulterior, cele neperformante se pot închide și se păstrează doar cele care au adus rezultate. Bineînțeles, e important să se testeze și mai multe variante de campanii, cu diverse obiective.
După crearea unei campanii/ a unui nou ad set, acesta intră în etapa de learning (când sistemul învață către ce useri să livreze ad-urile). Tocmai de aceea, e recomandat ca în primele 7 zile să nu se facă nicio intervenție (ex: schimbarea bugetului, a bid-ului, modificarea targetării, modificarea ad-urilor).
ro
Ce canale de Social Media ar trebui să folosesc?
Fiecare business trebuie să facă un research pentru a vedea unde se află audiența targetată. Bineînțeles că este recomandat în primul rând să fii vizibil pe rețelele foarte utilizate precum Facebook și Instagram. Mai departe depinde de specificul afacerii, de tipul de public și tipul de conținut pe care îl vei distribui.  Prezența pe Social Media poate fi organică, prin postări pe paginile sau conturile de business, fie plătită.
Cele mai populare canale de Social Media din România, sunt: Facebook, YouTube, Instagram, LinkedIn, Pinterest, TikTok.
ro
Ce include un audit Facebook și Instagram?
Atunci când dorești să începi colaborarea cu o noi, primul lucru pe care îl vom face va fi auditul istoricului de promovare plătită (dacă există), al paginii de Facebook și al contului de Instagram.
Ce facem mai exact?
1. Analizăm strategia contului tău – verificăm dacă strategia implementată se pliază obiectivelor și stadiului de evoluție al brandului.
2. Analizăm campaniile în funcție de obiective, rezultate și cei mai importanți indici de performanță.
3. Identificăm potențialele probleme ale campaniilor și propunem cele mai bune soluții, adaptate business-ului tău.
4. Analizăm modul în care s-a făcut comunicarea, mesajele, identificăm potențialele probleme și găsim noi oportunități.
5. Propunem o structură de promovare clară, ușor de urmat.
6. Dacă nu există un istoric de promovare, în urma discuției cu tine și a research-ului pe care îl vom face, vom propune o strategie de promovare care să se plieze cu brandul tău.
Iar pentru ca tu să înțelegi cât mai bine concluziile auditului nostru, vom purta o discuție telefonică în care îți vom explica factorii analizați și oportunitățile identificate.
ro
Ce tipuri de campanii sunt potrivite pentru un magazin online pe Facebook și Instagram?
Campaniile realizate trebuie să țină cont de istoricul brandului.
 Dacă e un magazin online la început de drum, promovarea se va începe cu campanii de generare de trafic pe site, brand awareness sau engagement.
Pentru magazinele cu istoric în zona de online, focusul va fi pe generarea de achiziții, scăderea costului/ conversie și creșterea ROAS-ului. În acest sens, vom crea campanii de conversii cu obiectiv de adăugare în coș și achiziții și campanii dinamice, pe baza catalogului de produse prin care vom targeta useri noi, useri asemănători traficului pe site și vom retargeta vizitatorii site-ului tău cu produsele vizitate.
ro
Ce tipuri de campanii sunt potrivite pentru un site de prezentare pe Facebook și Instagram?
Dacă ai un site de prezentare, obiectivele tale principale pot fi atragerea de trafic calificat pe site, completarea unui formular de contact, apelurile, mesajele sau vizitele în showroom. Iar pentru asta, vor fi implementate campanii specifice precum:
– Campanii de website traffic;
– Campanii de conversii cu obiectiv de primire de apeluri sau formulare;
– Campanii de primire de mesaje pentru ca userii să poată interacționa mai ușor cu brandul tău și pentru a ajuta procesul de achiziție;
– Campanii de brand awareness, dacă ai un brand la început de drum care are nevoie de vizibilitate;
– Campanii de vizită în showroom, pentru ca userii să-ți poată găsi adresa ușor și să-ți treacă pragul.
ro
Cum descarc factura Facebook?
1.  Trebuie să fii conectat în contul de publicitate – Billing <link>
 2.  Selectezi perioada care te interesează
 3. Poți să descarci facturile individual, sub formă de arhivă + un rezumat al facturilor
ro
Cât costă serviciile de promovare pe Social Media?
Serviciile de promovare diferă la nivelul pieței în funcție de istoricul agenției, experiența specialiștilor, portofoliul de clienți, serviciile alese și de bugetul pe care tu ești dispus să îl aloci pentru promovarea brandului tău.
Înainte de a începe promovarea, e important să-ți stabilești canalele și tipurile de servicii de care ai nevoie. Ex: Facebook, Instagram, LinkedIn, Pinterest (aici poti opta atât pentru prestație de postări organice cât și pentru serviciul de promovare plătită).
Atunci când îți stabilești bugetul de promovare plătită pe Social Media ia în calcul:
 1. Bugetul propriu-zis de promovare care este facturat de Facebook,  Pinterest, LinkedIn ( în funcție de canalele pe care le alegi). Pentru a stabili acel buget, ia în calcul cât costă să aduci un client nou și de câți clienți ai nevoie să susții și să scalezi ulterior afacerea ta.
 2. Fee-urile agenției. La începutul colaborării se percepe un fee de implementare a campaniilor iar pe parcursul colaborării, se percepe un fee lunar de administrare a acestora. Fee-ul se percepe în funcție de abonamentul ales sau se calculează ca procent din bugetul alocat pentru promovare.
ro
Cât timp durează până încep să văd rezultatele unei campanii?
Nu există un timp standard pentru a vedea rezultatele.  Acesta diferă în funcție de mai mulți factori. În online, rezultatele apar din primele zile de când sunt lansate campaniile, însă, pe parcurs se pot trage concluzii cu privire la profitabilitatea lor:
 Factori:
–          Istoricul contului. În general, conturile care au rulat deja campanii și au mai obținut în trecut conversii, se optimizează mai repede.
–          Bugetul alocat este și el un factor important deoarece de el depinde testarea mai multor audiențe, deci posibilitatea de a licita mai mult și de a ajunge mai repede la publicul țintă.
–          Targetarea și mărimea audiențelor. În primul rând este important să construiești audiența potrivită, astfel încât să te adresezi oamenilor interesați de produsul sau serviciul tău. Cu cât te apropii mai mult de modelul tău de buyer persona, cu atât sunt mai multe șanse să observi rezultatele mai repede. În al doilea rând, Facebook recomandă o audiență mai broad mai ales la început astfel încât campaniile să învețe ce categorie de useri să targeteze.
–          Nișa pe care activezi. Cu siguranță obținerea conversiilor depinde și de specificul business-ului tău. De exemplu, dacă ai un magazin online cu îmbrăcăminte, atunci este foarte probabil să ai un început mai rapid decât cineva care promovează servicii de închirieri auto.
–          Textul și vizualurile folosite în ad. Prima impresie contează și în cazul promovării în Social Media. Tocmai de aceea, este recomandat să folosești imagini clare, atrăgătoare din punct de vedere vizual și cât mai simple. Nu aglomera bannerele cu text sau prea multe elemente inserate. De asemenea, textul ad-ului și CTA-ul ales trebuie să atragă atenția din primele rânduri.
–          Landing page-ul ales și site-ul.  Chiar dacă ai respecta cât de bine ai putut toate amănuntele de mai sus, una dintre cauzele pentru care rezultatele campaniilor întârzie să apară poate fi chiar site-ul tău. Acesta trebuie să ofere un User Experience bun, să fie cât mai bine structurat, ușor de parcurs și intuitiv. De asemenea, viteza de încărcare este foarte importantă. În caz contrar, chiar dacă ad-urile tale aduc useri în site, aceștia ar putea renunța foarte repede, fără să finalizeze o conversie.
– Ofertele/ promoțiile disponibile.  Dacă odată cu pornirea campaniilor, ai pregătit și o promoție sau reduceri pentru viitorii clienți, atunci s-ar putea să fie puțin mai ușor să-i atragi.
ro